เรื่องร้องเรียน: มีเรื่องร้องเรียนครับ เนื่องจากรร.แย้มจาดวิชชานุสรณ์ ซึ่งเป็นรร.สังกัดของกทม. อยู่ในเขตบึงกุ่ม ได้ประกาศตารางสอบปลายภาคออกมาคือวันที่ 26-27 กันยายน 2565 และผู้ปกครองได้สอบถามมายังรร.ว่าจะต้องให้นร.อ่านหนังสือที่จะต้องสอบ บทไหนบ้าง และทางรร.ได้แจ้งกลับมาว่าครูประจำแต่ละวิชาจะเป็นคนบอกนร.เอง ล่าสุดวันนี้คือวันที่ 19 กันยายน 2565 ทางรร.ยังไม่ได้แจ้งเลยว่าจะให้เด็กอ่านหนังสือบทไหน เด็กจะต้องสอบทั้งหมด 9 วิชาตามเอกสารที่แนบมาให้ ผมในฐานะผู้ปกครองของเด็กมีความกังวลว่านร.จะอ่านหนังสือไม่ทันสอบครับ วิชาที่สอบมีแต่วิชาคณิตศาสตร์ที่ไม่ต้องใช้ความจำ นอกนั้นเป็นวิชาที่ต้องท่องจำ ถึงจะทำข้อสอบได้ แล้วเหลือเวลาอีก 7 วันในการอ่านสอบ เด็กจะอ่านสอบทันเหรอครับ ฝากท่านผู้ว่าจัดการให้ด้วยนะครับ ขอบคุณครับ
การดำเนินการของเจ้าหน้าที่: การสอบวัดผลสัมฤทธิ์ทางการเรียนรู้ของนักเรียนในทุกรายวิชานั้นครูผู้สอน หรือครูประจำวิชาจะใช้วิธีการสอนทบทวนเนื้อหา  และติวเนื้อหาที่จะสอบในชั่วโมงเรียน เพื่อเตรียมความพร้อมนักเรียนในการสอบ และให้นักเรียนทุกคนจดภาระงาน /เนื้อหาเรื่องที่จะสอบลงในสมุดจดการบ้านของนักเรียนทุกคน เพื่อใช้เป็นแนวทางในการทบทวนบทเรียนก่อนสอบทุกวิชาค่ะ
ความเห็นของผู้แจ้ง: ได้รับข้อความตอบกลับมาจากทางรร.แล้ว ขอบคุณผู้ว่ามาทางนี้ด้วยครับ ขอบคุณครับ
พื้นที่: แขวงนวลจันทร์ เขตบึงกุ่ม กรุงเทพมหานคร